CELEX: 32016D0969
Language: ro
Date: 2016-06-15 00:00:00
Title: Decizia de punere în aplicare (UE) 2016/969 a Comisiei din 15 iunie 2016 de stabilire a unor cerințe standard de raportare pentru programele naționale cofinanțate de Uniune de eradicare, control și supraveghere a bolilor animalelor și a zoonozelor, precum și de abrogare a Deciziei de punere în aplicare 2014/288/UE [notificată cu numărul C(2016) 3615] (Text cu relevanță pentru SEE)

17.6.2016   
               
               
                  RO
               
               
                  Jurnalul Oficial al Uniunii Europene
               
               
                  L 160/94
               
            DECIZIA DE PUNERE ÎN APLICARE (UE) 2016/969 A COMISIEI
      din 15 iunie 2016
      de stabilire a unor cerințe standard de raportare pentru programele naționale cofinanțate de Uniune de eradicare, control și supraveghere a bolilor animalelor și a zoonozelor, precum și de abrogare a Deciziei de punere în aplicare 2014/288/UE
      
         
            [notificată cu numărul C(2016) 3615]
         
      
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (1), în special articolul 36 alineatul (5),
      întrucât:
      
                  (1)
               
               
                  Regulamentul (UE) nr. 652/2014 stabilește, printre altele, dispoziții pentru gestionarea cheltuielilor privind lanțul alimentar și sănătatea animalelor, precum și cerințe referitoare la transmiterea și conținutul programelor naționale de eradicare, control și supraveghere a bolilor animalelor și a zoonozelor.
               
            
                  (2)
               
               
                  Articolul 14 primul paragraf din Regulamentul (UE) nr. 652/2014 prevede că, în fiecare an, până la 30 aprilie, statele membre transmit Comisiei, pentru fiecare program național anual sau multianual aprobat, un raport anual tehnic și financiar detaliat care vizează anul precedent.
               
            
                  (3)
               
               
                  Articolul 14 al doilea paragraf din Regulamentul (UE) nr. 652/2014 prevede că, în fiecare an, până la 31 august, statele membre transmit Comisiei, pentru fiecare program național aprobat, un raport financiar intermediar.
               
            
                  (4)
               
               
                  Articolul 15 din Regulamentul (UE) nr. 652/2014 prevede că, în fiecare an, până la 30 aprilie, statele membre transmit Comisiei, pentru fiecare program național aprobat, o cerere de plată referitoare la programele implementate în anul precedent.
               
            
                  (5)
               
               
                  Articolul 5 din Decizia de punere în aplicare 2014/288/UE a Comisiei (2) prevede că, în cazul programelor implementate începând cu 1 ianuarie 2015, statele membre transmit online rapoartele intermediare și finale utilizând modelele electronice standard corespunzătoare puse la dispoziție de Comisie (cu excepția programelor privind anumite boli din domeniul acvaculturii).
               
            
                  (6)
               
               
                  Articolul 4 din Decizia de punere în aplicare 2014/288/UE definește informațiile care trebuie furnizate în rapoarte.
               
            
                  (7)
               
               
                  Pentru a fi în concordanță cu legislația în continuă evoluție a Uniunii, ar trebui să fie utilizate modelele standard electronice pentru rapoartele intermediare și finale, inclusiv pentru cererile de plată, puse la dispoziție online pe site-ul de internet al Comisiei pentru programele veterinare privind pesta porcină africană, gripa aviară, boala limbii albastre, bruceloza bovină, bruceloza ovină și caprină, pesta porcină clasică, rabie, infecția cu Salmonella la anumite populații de păsări de curte, tuberculoza bovină și encefalopatiile spongiforme transmisibile, pentru a facilita modificările necesare sau includerea unor detalii suplimentare. Comisia va informa statele membre și va discuta cu acestea cu privire la orice modificări necesare ale modelelor standard electronice în cadrul Comitetului permanent pentru plante, animale, produse alimentare și hrană pentru animale. Modelele standard electronice revizuite, pe lângă faptul că rămân disponibile pe site-ul Comisiei, vor fi trimise tuturor statelor membre cel târziu în cursul primei săptămâni din luna iunie (rapoarte intermediare) și cel târziu în cursul primei săptămâni din luna martie (rapoartele finale și cererile de plată) a anului în cauză.
               
            
                  (8)
               
               
                  În cazul altor boli care nu sunt vizate de modelele standard electronice, precum și al bolilor din domeniul acvaculturii, utilizarea unor modele standard neelectronice este considerată a fi instrumentul adecvat pentru transmiterea rapoartelor, având în vedere numărul mic de programe aprobate din ultimii ani, ceea ce nu impune elaborarea unor formulare electronice specifice.
               
            
                  (9)
               
               
                  Prin urmare, din motive de claritate, Decizia de punere în aplicare 2014/288/UE ar trebui abrogată și înlocuită cu prezenta decizie.
               
            
                  (10)
               
               
                  Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
               
            ADOPTĂ PREZENTA DECIZIE:
      Articolul 1
      Pentru programele naționale aprobate pentru a beneficia de contribuții financiare din partea Uniunii și care vizează pesta porcină africană, gripa aviară, boala limbii albastre, bruceloza bovină, bruceloza ovină și caprină, pesta porcină clasică, rabia, infecțiile cu Salmonella ale anumitor populații de păsări de curte, tuberculoza bovină și encefalopatiile spongiforme transmisibile, rapoartele intermediare și anuale (inclusiv cererile de plată) conțin informațiile prevăzute în modelele menționate în anexele I și II la prezenta decizie.
      Articolul 2
      Rapoartele intermediare și anuale menționate la articolul 1 se transmit online, utilizând modelele electronice standard corespunzătoare stabilite în anexele I și II.
      Articolul 3
      În cazul altor boli care nu sunt vizate de modelele electronice, Comisia elaborează modele de rapoarte pe o bază ad-hoc și le pune la dispoziția statelor membre în cauză. Rapoartele se transmit prin poștă sau prin mijloace electronice.
      Pentru raportul anual privind bolile din domeniul acvaculturii, statele membre utilizează modelul corespunzător prezentat în anexa III și transmite raportul prin poștă sau prin mijloace electronice.
      Articolul 4
      Decizia de punere în aplicare 2014/288/UE se abrogă.
      Articolul 5
      Prezenta decizie se aplică transmiterii rapoartelor intermediare și anuale, inclusiv a cererilor de plată, în ceea ce privește programele puse în aplicare începând cu 2016.
      Articolul 6
      Prezenta decizie se adresează statelor membre.
      
         Adoptată la Bruxelles, 15 iunie 2016.
         
            
               Pentru Comisie
            
            Vytenis ANDRIUKAITIS
            
               Membru al Comisiei
            
         
      
      
         (1)  JO L 189, 27.6.2014, p. 1.
      
         (2)  Decizia de punere în aplicare 2014/288/UE a Comisiei din 12 mai 2014 în ceea ce privește cerințele comune de raportare standard pentru programele naționale de eradicare, control și monitorizare a anumitor boli ale animalelor și zoonoze, cofinanțate de Uniune, și de abrogare a Deciziei 2008/940/CE (JO L 147, 17.5.2014, p. 88).
      
         ANEXA I
         Modelul specific în format PDF care trebuie utilizat pentru a elabora și transmite rapoartele intermediare referitoare la programele naționale menționate la articolul 2 este disponibil pe site-ul de internet al DG SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         ANEXA II
         Modelul specific în format PDF care trebuie utilizat pentru a elabora și transmite rapoartele anuale (incluzând cererile de plată) referitoare la programele naționale menționate la articolul 2 este disponibil pe site-ul de internet al DG SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         ANEXA III
         
            Cerințe standard privind transmiterea rapoartelor anuale referitoare la programele naționale de eradicare a bolilor animalelor de acvacultură
         
         Bolile animalelor de acvacultură în cauză:
         
                     —
                  
                  
                     Necroza hematopoietică infecțioasă (NHI)
                  
               
                     —
                  
                  
                     Anemia infecțioasă a somonului (AIS)
                  
               
                     —
                  
                  
                     Herpesul crapului koi (KHV)
                  
               
                     —
                  
                  
                     Septicemia hemoragică virală (SHV)
                  
               
                     —
                  
                  
                     Infecția cu Marteilia refringens
                     
                  
               
                     —
                  
                  
                     Infecția cu Bonamia ostreae
                     
                  
               
                     —
                  
                  
                     Boala petelor albe la crustacee
                  
               
            
         Textul imaginii
         
            RAPORT ANUAL ȘI CERERE DE PLATĂ PENTRU PROGRAMELE VIZÂND ANIMALE DE ACVACULTURĂ
            Statul membru:
            Anul implementării:
            Boala/zoonoza (1):
            Conținutul și structura raportului:
            1. Descrierea și evaluarea evoluției situației epidemiologice, a implementării tehnice a activităților prevăzute în cadrul programului și a raportului cost-eficacitate al programelor.
            2. Detalii privind gradul de realizare a obiectivelor stabilite în programul aprobat și dificultățile de ordin tehnic.
            3. Hărți epidemiologice privind infecția și alte date relevante privind boala sau activitățile.
            4. Informații epidemiologice suplimentare: informații privind anchetele epidemiologice, tipurile de leziuni constatate în abator sau la necropsie etc.
            A. RAPORT TEHNIC
            1. Boli (a)
            1.1. Pește
            NHI
            AIS
            KHV
            SHV
            1.2. Moluște
            Marteilia refringens
            Bonamia ostreae
            1.3. Crustacee
            Boala petelor albe
            (a) Boala și specia, dacă este necesar.
            2. Informații generale privind programele
            2.1. Autoritatea competentă (a)
            (*)
            2.2. Organizarea, supravegherea tuturor părților implicate în program (b)
            (*)
            2.3. Durata programului
            (*)
            (a) Se furnizează o descriere a structurii, a competențelor, a obligațiilor și a atribuțiilor autorității competente sau ale autorităților competente implicate.
            (b) Se furnizează o descriere a autorităților însărcinate cu supravegherea și coordonarea programului, precum și a diferiților operatori implicați.
            (1) Boala sau zoonoza și specia de animale, dacă este necesar.
         
         
            
         Textul imaginii
         
            3. Date privind animalele supuse testelor
            Statul membru, zona sau compartimentul (a)
            Boala: Anul:
            Ferma sau zona de creștere a moluștelor
            Numărul de eșantionări
            Numărul de inspecții clinice
            Temperatura apei în momentul eșantionării/inspec-ției
            Speciile prezente în momentul eșantionării
            Speciile supuse eșantionării
            Numărul de animale supuse eșantionării (total și pe specii)
            Numărul de teste
            Rezultate pozitive ale examenului de laborator
            Rezultate pozitive ale inspecțiilor clinice
            TOTAL
            TOTAL
            (a) Stat membru, zonă sau compartiment, astfel cum sunt definite în programul aprobat.
         
         
            
         Textul imaginii
         
            4. Date privind fermele sau zonele de creștere care au făcut obiectul testelor
            Boala: Anul:
            Statul membru, zona sau comparti-mentul (a)
            Numărul total de ferme sau de zone de creștere a moluștelor (b)
            Numărul total de ferme sau de zone de creștere a moluștelor în cadrul programului
            Numărul de ferme sau de zone de creștere a moluștelor verificate (c)
            Numărul de ferme sau de zone de creștere a moluștelor pozitive (d)
            Numărul de ferme sau de zone de creștere a moluștelor pozitive noi (e)
            Numărul de ferme sau de zone de creștere a moluștelor depopulate
            % de ferme sau de zone de creștere a moluștelor pozitive depopulate
            Animale îndepărtate și elimi-nate (f)
            INDICATORI-ȚINTĂ
            % de ferme sau de zone de creștere a moluștelor acoperite
            % de ferme sau de zone de creștere a moluștelor pozitive
            Prevalența în fermele sau zonele de creștere a moluștelor în funcție de perioadă
            % de ferme sau de zone de creștere a moluștelor pozitive noi
            Incidența în fermele sau în zonele de creștere a moluștelor
            1
            2
            3
            4
            5
            6
            7
            8 = (7/5) × 100
            9
            10 = (4/3) × 100
            11 = (5/4) × 100
            12 = (6/4) × 100
            Total
            (a) Stat membru, zonă sau compartiment, astfel cum sunt definite în programul aprobat.
            (b) Numărul total de ferme sau de zone de creștere a moluștelor existente în statul membru, în zonă sau în compartiment, astfel cum sunt definite în programul aprobat.
            (c) Prin verificare se înțelege realizarea unui test la nivelul fermei/zonei de creștere a moluștelor în cadrul programului vizând boala respectivă în vederea ameliorării statutului sanitar al fermei/zonei de creștere a moluștelor. În această coloană, fiecare fermă/zonă de creștere a moluștelor trebuie luată în considerare o singură dată, chiar dacă a fost verificată de mai multe ori.
            (d) Fermele sau zonele de creștere a moluștelor care au cel puțin un animal pozitiv în perioada respectivă, independent de numărul de verificări efectuate în fermă sau în zona de creștere a moluștelor. Se iau, de asemenea, în considerare fermele sau zonele de creștere a moluștelor care au fost pozitive înainte de perioada raportată aici, dar care de atunci nu au fost golite, curățate și vidate sanitar.
            (e) Fermele sau zonele de creștere a moluștelor al căror statut sanitar în perioada precedentă era, în conformitate cu partea A din anexa III la Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (JO L 328, 24.11.2006, p. 14), de categoria I, categoria II, categoria III sau categoria IV și care au cel puțin un animal pozitiv în această perioadă.
            (f) Animale × 1 000 sau greutatea totală a animalelor îndepărtate și eliminate.
         
         
            
         Textul imaginii
         
            B. RAPORT PRIVIND ACTIVITĂȚILE ȘI COSTURILE
            Tabelul A
            Măsuri eligibile
            Numărul de unități
            1 (a)
            2 (a)
            Finanțare pe baza costurilor reale
            Finanțare prin intermediul unor forme simplificate de granturi
            Costul real total declarat în cerere (c)
            Costul unitar/suma forfetară/cuantumul pe bază de rată fixă
            (100 %)
            Costul declarat în cerere (b)
            Eșantionare
            Total eșantionare
            Testare
            Total testare
            Vaccinare
            Total vaccinare
            Compensații
            Total compensații
            Alte măsuri eligibile
            Total alte măsuri eligibile
            Total
            3
            4
            SUMA TOTALĂ SOLICITATĂ (c)
            (a) Pentru fiecare măsură eligibilă, se completează fie coloana 1, fie 2, în funcție de metoda de cofinanțare precizată în decizia de finanțare.
            (b) Costul unitar definit/suma forfetară/rata fixă definită la 100 % înmulțit/ă cu numărul de unități.
            (c) Suma celulelor 3 și 4.
         
         
            
         Textul imaginii
         
            Tabelul B (a)
            Informații suplimentare privind compensațiile (b)
            Speciile de animale
            Animalele de acvacultură depopulate (c)
            Numărul/greutatea animalelor depopulate
            Suma totală plătită pentru animalele care au făcut obiectul unei compensații
            Suma primită pentru recuperare
            Total
            (a) Se completează numai în cazul în care costurile eligibile includ sume pentru compensațiile plătite proprietarilor pentru animalele sau produsele lor sacrificate sau reformate/distruse.
            (b) Datele se furnizează în moneda națională, fără TVA.
            (c) Distruse (D) sau trimise în vederea consumului uman (CU).
            C. Declarație semnată care trebuie să însoțească raportul anual
            Statul membru:
            Programul:
            Anul implementării:
            Certificăm că:
            — activitățile declarate au fost realizate efectiv și că cheltuielile declarate au fost realizate efectiv, contabilizate cu exactitate și că sunt eligibile în cadrul programului aprobat;
            — toate documentele justificative referitoare la activități și costuri sunt disponibile pentru inspecție, în special pentru a justifica nivelul compensațiilor acordate pentru animale;
            — programul a fost executat în conformitate cu legislația relevantă a Uniunii, în special cu regulile privind concurența, atribuirea contractelor publice și a ajutoarelor de stat;
            — nu a fost solicitată nicio altă contribuție din partea Uniunii pentru acest program și toate veniturile rezultate din operațiunile din cadrul programului sunt declarate Comisiei;
            — se aplică proceduri de verificare, în special pentru a verifica exactitatea volumului activităților și a cheltuielilor declarate și pentru a preveni, a detecta și a corecta neregulile.
            Data
            Numele și semnătura directorului operațional